钦定古今图书集成/明伦汇编/家范典/第029卷 > 朱子全书 > 《陶母截发赋》唐·浩虚舟
## 钦定古今图书集成/明伦汇编/家范典/第029卷 > 朱子全书 > 《陶母截发赋》唐·浩虚舟

以“宾至情极，无惜《伤毁》” 为韵

陶家客至兮方此居贫；母氏心耻兮思无馔宾。断鬓
发以将贸，庶珍羞而具陈。欲明理内之心，不求尽饰；
庶使趋庭之子，得以亲仁。原夫兰客方来，蕙心斯至。
顾巾橐而无取，俯杯盘而内愧。啜菽饮水，念鸡黍而
何求。舍己从人，虽发肤而可弃。于是搔首心乱，低眉
恨生。畏东闾之恩薄，归北堂而计成。拂撮凝睇，抽簪
注情。解发而凤髻花折，发匣而金刀刃鸣。喜乃有馀，
惭无所极。窥在握而错落，抚垂领而绸直。锋铓不碍，
翻似雪之孤光；倭堕徐分，散如云之翠色。已而展转
增思，徘徊向隅。元鬓垂颅而散乱，青丝委簟而盘纡。
象栉重理，兰膏旧濡。伤翠凤之全弃，骇盘龙之半无。
观夫“擢乃无遗，敛之斯积。凝光而粉”黛难染，盈握而
腥膻是易。将成特达之意，欲厚非常之客。宾筵既备，
空思一饭以无惭；匣镜重窥，岂念同心而可惜。及乎
宴罢空馆，闲成晓妆。纚换新髻，钗迷旧行。诚伐木之
可亲，疏而是愧；苟如珪之足慕，断亦何伤。重义者情
莫违，厚慈者身可毁。语其同勉虞之一战思其仁。
逾训孟之三徙。昔咸曰“陶氏所以成大名。”母贤如此，